<classify> Mratibu wa mbio hizo, Hidaya Kamanga alisema jana kuwa, Makonda atazindua mbio hizo katika hoteli ya Southern Sun jijini Dar es Salaam kabla magari yatakayoshiriki kwenda Bagamoyo kwa mtifuano mkali.Alisema kuwa madereva kutoka ndani na nje ya nchi tayari wameshawasili kwa ajili ya mbio hizo za kilometa tofauti tofauti. Kamanga alisema kuwa kila kitu kimekamilika kwa ajili ya mbio hizo ambazo zinaandaliwa na Mzizima Motorsports Club MMSC ya jijini Dar es Salaam.Madereva mbalimbali wanatarajia kuchuana katika mbio hizo za magari zinazotarajia kuwa na ushindani wa hali ya juu.Naye mdhamini wa klabu hiyo, Athumani Hamisi alisema jana kuwa wamejipanga vizuri kuhakikisha usalama unakuwa mkubwa kwa madereva, wana vijiji na hata mifugo.Alisema mbio hizo pia zitasaidia kukuza utalii wa ndani, kwani zitaanzia katika magofu ya Kaole Bagamoyo.Katibu wa klabu hiyo, Ajabu Maalim alisema kuwa wamejipanga vizuri kuhakikisha mbio hizo zinakuwa na mafanikio makubwa mwanzo mwisho, ambapo aliwataka wananchi wa Bagamoyo kujitokeza kwa wingi kuzishuhudia.  <topic>: michezo 